# Yvon Ollivier

Yvon Ollivier, ganet e Brest e 1967, zo ur reizhaouer, ur skrivagner hag un emsaver. Skrivet en deus arnodskridoù politikel ha romantoù.

## Buhez

Desavet eo bet e Bro-Leon gant ur vamm gouniderez hag un tad blenier kirri-samm. Studiet en deus ar gwir e Skol-veur Breizh-Izel, e Brest. Goude bezañ bet diplomet e 1993 en École de Sciences politiques Pariz ha tapet ur vestroniezh war ar gwir etrebroadel e reas e goñje ha goude ur bloavezh all e Sciences-Po ez eas da Skol vroadel ar reizhaouerien . Anvet e voe da reizhaouer e 1998 ha goude bezañ bet reizhaouer e Cambrai hag e Sant-Nazer ez eas, e 2006, da eilprokulor lez-varn justis evit ar vinored, e Naoned.

## Obererezhioù

E 2007 e krouas gant Yann Choucq ar c'h-Coordination des juristes de Bretagne evit stourm ouzh ar raktres da ziskar unvanded lezvarnel Breizh hag e 2008 e savas a-enep adreizhadur ar Justis gall dindan ar prezidant Nicolas Sarkozy. D'ar 14 a viz C'hwevrer 2020 e voe e-touez ar stroll tud a savas ur galv evit saveteiñ ar brezhoneg (a oar komz un tammig e-unan). Skrivañ a ra kronikennoù ingal, koulz war an Agence Bretagne Presse ha war Ni-hon-unan-NHU.bzh

## Mennozhioù

Arguzenniñ a ra Yvon Ollivier evit ma vo emren Breizh er Republik c'hall hag evit ma vo diorroet ha difennet ar yezhoù minoraelet, yezh e vro, ar brezhoneg, en e soñj kentañ. Emezelet e oa ouzh Bretagne réunie (Breizh adunvanet) evit ma adroet al Liger-Atlantel da Vreizh. En e arnodskrid, La désunion française, e talc'h da ziskouez e koll Bro-C'hall chañsoù evit en em zibab er bedeladur o ren pa ne c'hell ar minorelezhioù kozh (er rannvroioù) ha nevez (graet diwar an enbroerezh) bezañ anavezet ha priziet po vezañ ma vez ar republik kompezañ o ferzhioù hag o tispakañ skeudenn faos ar C'hallaoued unvan o buhezioù ha n'eus ket anezho erfin.
   Dire que l’autonomie n’est pas une fin, nous condamne aux interminables querelles idéologiques et à la sortie de l’Histoire, lorsque partout en Europe les peuples asservis relèvent la tête. Si nous persistons dans cette voie, longtemps nous déplorerons ce curieux paradoxe qui fait qu’en Bretagne, tout le monde ou presque est régionaliste, mais qu’aucune des politiques suivies par le Conseil régional ne l’est. Ceux qui décident à la région ne sont que les relais locaux du système politique français, dont l’âme est centralisatrice et fondamentalement hostile à ce que nous sommes.
   – Lettre à ceux qui ont renoncé à la Bretagne, 2020.
   La faiblesse de la République m’inquiète sur le terrain des libertés, car tout est fait pour ne jamais heurter la susceptibilité des musulmans, comme si on les pensait déjà en dehors de la société. Et les rodomontades récentes du pouvoir, après cette triste affaire, n’y changeront pas grand-chose. Ainsi donc, certains hommes, certaines religions seraient insusceptibles d’intégrer les libertés essentielles de notre tradition politique et de notre mode de vie ? N’est-ce pas accorder aux musulmans un régime singulier en les enfermant dans leur déterminisme, en les considérant déjà perdus pour la société ? Devons-nous nous résigner à faire société à côté d’eux, en attendant l’effondrement général ou la guerre civile ? Causeur.fr, 23 a viz Here 2020

## Skridoù

* La désunion française : essai sur l'altérité au sein de la République, Pariz, L'Harmattan, 2012. Arnodskrid.(ISBN 978-2-296-55986-8)
* Gueule cassée, Lom ar Geol, Yoran Embanner, 2014. Romant.(ISBN 978-2-916579-68-9)
* La France comme si ou l'improbable réforme du système jacobin, Pornizh, Le Temps, 2015.(ISBN 978-2-36312-019-9)
* Proella : le chant des âmes perdues, Yoran Embanner, 2015. Romant polis.(ISBN 978-2-916579-86-3)
* Les frères Kervéguen, Yoran Embanner, 2017. Romant diawelad politikel.(ISBN 978-2-36747-038-2)
* Plaidoyer pour nos communautés, Yoran, 2018. Arnodskrid.(ISBN 978-2-36785-007-8)
* Lettre à ceux qui ont renoncé à la Bretagne, Pornizh, Le Temps, 2020.(ISBN 978-2-36312-089-2)
* Le livre blanc de l'unité bretonne (renerezh ha rakskrid), Yoran Embanner, 2018.(ISBN 978-2-36785-008-5)
* Chroniques d'un peuple oublié, Yoran Embanner, 2021 (dastumadenn skridoù embannet war lec'hienn Agence Bretagne Presse).
* Les Ruines d'occident, romant, Ar Gedour/Yoran Embanner, 2022.
* La petite de Ferruch, romant, Éditions Complicités, 2023.

## Levrlennadur

* Lionel Henry, Dictionnaire biographique de Mouvement breton, Coop Breizh, 2016. Pennad : Yvon Ollivier.

## Notennoù ha daveennoù

* ↑ Yvon Ollivier ou la bretonnité révélée à Sciences-Po, La Péniche, Le journal des étudiants des Sciences-Po, 12 a viz Du 2013 ha Festival du livre en Bretagne 2020, Yvon Ollivier, Biographie.
* ↑ Ici, nous ne sommes, ni à Paris, ni dans le Berry, nous avons une langue à faire revivre, Bretons, nn 162, Meurzh 2020, p. 20-22.
* ↑ Diviz war lec'hienn Nantes lab, 13 a viz Kerzu 2019.
* ↑ Diverret gantañ : Festival du livre en Bretagne 2020, Yvon Ollivier, Biographie
* ↑ https://abp.bzh/-la-petite-de-ferruch-ou-le-conte-de-la-58303